**Eşti copac**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pe drumul meu

sunt multe drumuri

în stânga – buruieni

în dreapta – buruieni

la a treia răscruce

un afin se-nfige

cu rădăcina în iad

băltoaca îl hrănește

până la sevă

otrava rostirilor de prunci

cu un mugur de crin în torace

îi dau ocol

îl adulmec

până sângerează ochii mei

ochii tăi

ochii ochilor mei

ochii ochilor tuturor

mă-ndeamnă la culcuş

de frunze reci

eu mârâi

şi trec mai departe

30 martie 2017, Constanţa